Diari Oficial de la Generalitat Valenciana


Sumari del DOGV 7868, del 08-09-2016 (2016/6881)

RESOLUCIÓ de 24 d'agost de 2016, de la consellera de Sanitat Universal i Salut Pública, per la qual es concedeix una subvenció de 450.000,00 euros a la Federació Valenciana de Municipis i Províncies per a fer front a les despeses derivades dels tractaments de la lluita contra el mosquit tigre a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7868

Data del DOGV
:   08-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6881


Data del document
:   24-08-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 24 d'agost de 2016, de la consellera de Sanitat Universal i Salut Pública, per la qual es concedeix una subvenció de 450.000,00 euros a la Federació Valenciana de Municipis i Províncies per a fer front a les despeses derivades dels tractaments de la lluita contra el mosquit tigre a la Comunitat Valenciana. [2016/6881]  
  
El Decret 76/2016, de 23 de juny, del Consell, pel qual es regula el procediment i les condicions per a la concessió de subvencions en matèria de salut pública per a la lluita contra el mosquit tigre (DOCV 7816, 28.06.2016, i correcció d'errors en DOCV 7818, 30.06.2016), estableix les bases reguladores de les subvencions destinades a fer front a les despeses per la lluita contra el mosquit tigre (Aedes albopictus) en els municipis de la Comunitat Valenciana en què es troba detectada la presència d'aquest vector o amb major risc de ser colonitzats per aquest.  
  
L'article 2 del decret estableix com a beneficiaris de les subvencions a la Federació Valenciana de Municipis i Províncies, amb un import de 450.000,00 euros i la Universitat de València - Estudi General, per un import de 50.000,00 euros.  
L'article 3 de l'esmentat decret assenyala que les subvencions s'instrumentaran mitjançant concessió directa per resolució.  
Consta acreditat que hi ha consignació pressupostària suficient en la línia pressupostària S0405, del programa pressupostari 413.10 Salut de la Direcció General de Salut Pública dels Pressupostos de la Generalitat de 2016 per a fer front a les obligacions econòmiques derivades de la present resolució.  
En virtut de l'anterior i fent ús de les competències atribuïdes per l'article 28 de la Llei 5/21008, de 30 de desembre, del Consell, el Decret 103/2015, de 7 de juliol, del Consell, pel qual s'estableix l'estructura orgànica bàsiques de la Presidència i de les conselleries de la Generalitat, i el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Primer. Objecte  
L'objecte de la subvenció és col·laborar amb els municipis en la realització de la campanya per al control del mosquit tigre, que haurà d'efectuar-se necessàriament l'any 2016. Les subvencions aniran destinades als municipis afectats o amb major risc de colonització del mosquit tigre.  
  
Segon. Beneficiaris  
Serà beneficiària de la present subvenció la Federació Valenciana de Municipis i Províncies per a recolzar els tractaments de lluita contra el mosquit tigre en els municipis de la Comunitat Valenciana en què s'haja detectat la presència d'aquest vector o amb major risc de ser colonitzats per aquest.  
  
Tercer. Import i finançament de la subvenció  
L'import d'aquesta subvenció és de 450.000,00 euros, amb càrrec a l'aplicació pressupostària 19.16.34.1687.361.62.4, línia de subvenció S0405, per a fer front a les despeses dels tractaments de lluita contra el mosquit tigre en els municipis de la Comunitat Valenciana en què s'haja detectat la presència d'aquest vector o amb major risc de ser colonitzat per aquest.  
  
Quart. Criteris objectius per a l'atorgament de la subvenció  
1. Per a accedir a les subvencions els municipis hauran de presentar el projecte tècnic d'actuació per a la realització de la campanya incloent-hi la següent informació proporcionada per part de l'empresa que realitzarà el tractament:  
a) Nom de l'empresa.  
b) Pla cartogràfic del terme municipal, amb senyalització descriptiva de zones i punts a tractar.  
c) Pla d'aplicació, incloent-hi calendari.  
d) Documentació que acredite el compliment per part de l'empresa dels requisits següents:  
d.1. Inscripció de l'empresa inscrita, de forma actualitzada, en el Registre Oficial d'Establiments i Serveis Biocides, segons Ordre SCO/3269/2006 del Ministeri de Sanitat i Consum i Decret 96/2004 del Consell de la Generalitat Valenciana.  
d.2. Disponibilitat per part de l'empresa de personal acreditat per a l'ús de biocides segons la legislació vigent.  
d.3. Utilització de productes que estiguen obligatòriament inscrits en el Registre de Plaguicides no Agrícoles o Biocides del Ministeri de Sanitat, Serveis Socials i Igualtat, utilitzant preferentment productes larvicides.  
d.4. Les zones seleccionades per al tractament seran, de forma preferent, urbanes i periurbanes i inclouran el tractament dels embornals.  
d.5. S'empraran les tècniques d'aplicació que minimitzen la quantitat de producte a utilitzar i el risc d'exposició a les persones i el medi ambient.  
d.6. Compliment de la normativa mediambiental corresponent quan s'actue sobre zones naturals vulnerables per estar davall d'alguna de les figures de protecció de les incloses en la Llei d'Espais Protegits de la Comunitat Valenciana i espais afectats per la Xarxa Natura 2000, sent les zones d'especial protecció les d'aus (ZEPA), els llocs d'interés comunitari (LIC) i les zones d'especial conservació (ZEC).  
  
e) Valoració econòmica de la campanya.  
f) Certificació acreditativa de trobar-se al corrent en el compliment de l'obligació de rendició dels seus comptes anuals davant de la Sindicatura de Comptes.  
2. La quantitat màxima a percebre per cada municipi dependrà de la valoració econòmica del total de la campanya per al control del mosquit tigre, i en cap cas superarà la quantitat màxima de 15.000,00 euros.  
  
3. Criteris de selecció. A més del compliment de tot això, per a atorgar la subvenció es prioritzarà:  
- Als municipis en què s'haja detectat la presència de l'Aedes albopictus i/o amb major risc de ser colonitzats que no hagen rebut subvenció per al mateix fi d'aquest decret durant 2016.  
- Als municipis de <20.000habitants.  
  
Cinqué. Compatibilitat de la subvencions  
1. Les subvencions regulades en la present resolució seran compatibles amb qualsevol altra que per a la mateixa finalitat siga convocada per qualsevol administració o entitat pública o privada.  
2. L'import de la subvenció en cap cas podrà ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat subvencionada.  
3. Si la despesa justificada és inferior a la que ha motivat la subvenció, aquesta es minorarà en la proporció adequada.  
  
Sisé. Termini i forma de justificació de la subvenció  
1. Abans del 15 de novembre de 2016, el beneficiari haurà de justificar la realització de qualsevol despesa corrent subvencionable, als efectes de poder-li ser lliurades les quantitats corresponents. La dita justificació es durà a terme en els termes establits en els apartats següents.  
2. Justificació de les subvencions:  
2.1. La Federació Valenciana de Municipis i Províncies haurà d'aportar la següent documentació, sense perjudici de qualsevol altra addicional que es determine en aquesta resolució:  
- Certificat de les despeses subvencionades.  
- Còpia compulsada de les factures reglamentàries, segons la normativa vigent, així com qualsevol altra documentació justificativa suficient, si és el cas. Tant les factures com la indicada documentació hauran de correspondre's amb despeses fetes durant l'exercici 2016 i per un import equivalent al de la subvenció concedida en els termes establits en el Decret 76/2016, de 23 de juny, del Consell, i la present resolució de concessió directa.  
- Informe final de campanya amb indicació dels resultats obtinguts.  
  
- Informe emés per funcionari local competent prenent com a referència els termes reflectits en els projectes tècnics.  
- Certificat de les quantitats percebudes en cas de concurrència amb altres subvencions per al mateix fi, emés pel secretari de l'ajuntament.  
  
- Memòria financera expedida pel responsable econòmic de la Federació als efectes de justificació de la despesa o de la completa realització de la finalitat subvencionada.  
3. La subvenció concedida es veurà reduïda proporcionalment en cas que la justificació de les despeses fetes no abaste la quantia atorgada, així com en el cas que l'import justificat no abaste el cost total de l'actuació subvencionada.  
4. La no-presentació de la justificació de la despesa en el termini fixat produirà la pèrdua de la subvenció i la consegüent revocació. En la tramitació del procediment es garantirà en tot cas l'audiència de l'interessat.  
5. La justificació de la subvenció haurà de complir els requisits establits en l'article 30 de la Llei 38/2003, de 17 de novembre, General de Subvencions.  
  
Seté. Procediment de pagament  
Serà procedent el pagament de la subvenció a la Federació Valenciana de Municipis i Províncies una vegada justificada la despesa subvencionada.  
  
Huité. Obligacions dels beneficiaris  
Els beneficiaris d'aquestes subvencions estaran subjectes a les obligacions derivades del contingut de les present resolució i en general de la normativa vigent que se li aplique. En tot cas són obligacions dels beneficiaris les establides en l'article 14 de la Llei 38/2003, de 17 de novembre, General de Subvencions.  
  
Nové. Pla de control  
La comprovació material de l'efectiva realització de l'activitat subvencionada es realitzarà mitjançant el corresponent pla de control que desenvolupe la direcció general amb competència en matèria de Salut Pública.  
  
Desé. Revisió d'expedients  
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora.  
2. En estos casos es procedirà a la incoació de l'oportú expedient que amb audiència prèvia del beneficiari interessat, serà resolt per la persona titular de la conselleria amb competència en matèria de Salut Pública, d'acord amb les actuacions que duga a terme a aquest efecte la direcció general amb competència en matèria de Salut Pública.  
  
3. El falsejament o ocultació de dades i documents en el que afecten substancialment la concessió i lliurament de fons públics, donarà lloc a responsabilitat en l'orde jurisdiccional competent.  
  
  
Onzé. No-subjecció a polítiques de competència  
Les subvencions que es concedisquen a l'empara de les bases d'aquesta resolució, estan exemptes de la seua notificació a la Comissió Europea perquè s'hi aplica l'article 107 del Tractat de Funcionament de la Unió Europea per tal com estan destinades a ajuntaments i no afecten els intercanvis comercials entre els estats membres.  
  
Dotzé. Acceptació de les bases i dels criteris de concessió  
  
La participació en el present procés de subvencions implica l'acceptació de les bases establides en la present resolució.  
  
Tretzé. Notificació i recursos  
Notifiqueu la present resolució a l'interessat, i advertiu-li que posa fi a la via administrativa, i que contra aquesta es podrà interposar davant de la consellera de Sanitat Universal i Salut Pública el recurs potestatiu de reposició en el termini d'un mes, a partir de l'endemà de publicació o, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació de la present resolució, d'acord amb el que disposa l'article 109 de la Llei 30/1992, de Règim Jurídic de les Administracions Públiques i del Procediment Administratiu Comú, i també els articles 10, 25.1 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 d'agost de 2016.- La consellera de Sanitat Universal i Salut Pública: Carmen Montón Giménez.